Heartbreaker av Led Zeppelin

«Heartbreaker» er ein song av det engelske rockebandet Led Zeppelin som kom ut på albumet deira Led Zeppelin II i 1969. Han er tilskriven alle fire medlemmane i bandet og vart spelt inn i A&R Studios i New York, under den andre turneen deira i USA. Lydteknikar var Eddie Kramer.

«Heartbreaker» opnar side to av LPen og er kjend for gitarriffet til Jimmy Page, samt ein akkompagnementlaus gitaroslo, som han improviserte der og då under innspelinga. Soloen er stemnt fram som den 16. beste soloen gjennom tidene av Guitar World. «Heartbreaker» vart rangert på 320. plass i 2004 av Rolling Stone på lista deira over dei 500 største songane gjennom tidene.

 Struktur 
Songen byrjar med eit aggressivt riff rundt ein bluesskala, etterfølgd av kraftige powerakkordar under versa frå både gitaren og bassen. Soloen til Page føljer der han speler raske hammer-on og pull-off på gitarstrengane. Soloen endar med ein blues-klisje før resten av bandet kjem inn for del to av soloen og siste verset.

I eit intervju Page gav Guitar World i 1998 sa han:

 Konsertversjonar 
Songen vart ein publikumsfavoritt på Led Zeppelin-konsertane og bandet opna mange av konsertane sine i 1971 og 1972 med «Immigrant Song», som så glei rett over i «Heartbreaker». På seinare konsertar vart han ofte spela som ekstranummer. «Heartbreaker» og «Communication Breakdown» vart dei einaste songane som vart spelte kvart år bandet turnerte.

Page improviserte ofte under soloen på konsertane, og spela stundom delar av Bach sin «Bourrée i e-moll» frå hans Lutt-suitar (kan høyrast på konsertalbuma Led Zeppelin BBC Sessions og How the West Was Won), samt Simon and Garfunkel sin «The 59th Street Bridge Song (Feelin' Groovy)». Stundom inneheldt òg soloen den tradisjonelle engelske folkesongen «Greensleeves».

Ein filma versjon frå 1973 i Madison Square Garden i New York finst på konsertfilmen The Song Remains The Same, men vert berre vist stykkevis. I mange år var ikkje denne versjonen med på det tilhøyrande filmmusikkalbumet, før albumet kom ut på ny i 2007 med heile konserten og songen inkludert.

Songen vart spelt av Led Zeppelin siste gong den 29. juni 1980, i Zürich. Etter at Bonham døydde spelte dei gjenverande medlemmane songen på Atlantic Records 40th Anniversary i 1988, i Madison Square Garden i New York, med sonen til Bonham, Jason Bonham på trommer. Jimmy Page har òg spela songen på turne med The Black Crowes i 1999, og ein versjon av dette finst på albumet Live at the Greek.

 Innverknad 
«Heartbreaker» er ein av songane i Nick Hornby-boka 31 Songs. Plateprodusent Rick Rubin har sagt om songen: «Eit av dei største riffa i rocken. Songen startar, og det er som dei ikkje veit kvar den «eine» er. Magisk i sin tafattheit.»The Playlist Special: Fifty Artists Pick Their Personal Top 10s. Rolling Stone. Henta 23. mars 2011. Steve Vai kommenterte òg songen i september 1998 i eit intervju med Guitar World: «Dette er songen som hadde størst innverknad på meg som ungdom. Han var utfordrande, dristig og skarp så berre det. Det er verkeleg ein av dei definitive gitarsoloane i rocken.»Jeff Kitts and Brad Tolinski. Guitar World presents one hundred greatest guitarists of all time Rockebandet Nirvana spela sonen på den første konserten sin den 7. mars 1987 i Raymond Washington. Denne vart gjeven ut i boksen With the Lights Out.

 Medverkande 
 Robert Plant - vokal
 Jimmy Page - gitarar
 John Paul Jones - bassgitar
 John Bonham - trommer

 Andre versjonar 

 1990: Dread Zeppelin (Un-Led-Ed)
 1995: Michael White & The White (Plays the Music of Led Zeppelin)
 1998: Spike (Before the Balloon Went Up)
 1999: Coalesce (There is Nothing New Under the Sun EP)
 1999: Alvin Youngblood Hart (Whole Lotta Blues: Songs of Led Zeppelin)
 1999: Speed Limit (Going Nowhere Fast)
 2000: Jimmy Page & The Black Crowes (Live at the Greek)
 2002: The Section (The Stringkvartett Tribute to Led Zeppelin, Vol. 2)
 2004: Nirvana (With the Lights Out [live 1987])

 2004: George Clinton, Killah Priest, & Bobby Reeves (Stairway to Rock: (Not Just) a Led Zeppelin Tribute)
 2005: Hampton String Quartet (Take No Prisoners!)
 2005: Sly and Robbie (The Rhythm Remains the Same: Sly & Robbie Greets Led Zeppelin)
 2006: Soul Doctor (For a Fistful of Dollars [bonus])
 2006: The Rockies (The Music of Led Zeppelin)
 2006: Studio 99 (Led Zeppelin: A Tribute)
 2008: Steve Morse (Led Box: The Ultimate Led Zeppelin Tribute)
 2008: Anthony Gomes (Live [live 2007])

 Kjelder 

 Denne artikkelen bygger på «Heartbreaker (Led Zeppelin song)» frå ,  den 22. mars 2011. 
  oppgav desse kjeldene:
 Lewis, Dave (2004) The Complete Guide to the Music of Led Zeppelin, ISBN 0-7119-3528-9
 Welch, Chris (1998) Led Zeppelin: Dazed and Confused: The Stories Behind Every Song, ISBN 1-56025-818-7

Kategori:Led Zeppelin-songar
Kategori:Songar frå 1969
Kategori:Nirvana-songar
Kategori:Jimmy Page-songar
Kategori:Robert Plant-songar
Kategori:John Paul Jones-songar
Kategori:John Bonham-songar
 320